Romanas Januškevičius

Romanas Januškevičius (g. 1953 m. liepos 10 d. Vilniuje) – Lietuvos matematikas, pedagogas, habilituotas fizinių mokslų daktaras, profesorius.

Biografija 

1960–1971 m. mokėsi Vilniaus 23-iojoje vidurinėje mokykloje, 1971–1976 m. studijavo Vilniaus universiteto Matematikos ir mechanikos fakultete. 1976–1978 m. – studijavo aspirantūroje, kėlė kvalifikaciją stažuotėje Maskvos V. Steklovo matematikos institute. 

1978–2006 m. Matematikos ir informatikos instituto jaunesnysis bei  vyresnysis mokslo darbuotojas . Po habilituoto daktaro diplomo  gavimo – vyriausiasis mokslo darbuotojas.

Nuo 1997 m. – Vilniaus pedagoginio universiteto (dabar – LEU) profesorius, 2001-2012 m. – LEU Senato narys, 2001-2011 m. Senato Finansų komisijos pirmininkas, nuo 2001 m. – VPU Algebros ir skaičių teorijos katedros vedėjas. Nuo 2011 m. – reorganizuotos jungtinės Matematikos katedros vedėjas, 2015 m. - reorganizuotos jungtinės Matematikos, informatikos ir fizikos katedros vedėjas.

Šeima  

Tėvas – Vladas Januškevičius (1917-2003), LTSR nusipelnęs farmacininkas; motina – Nina Januškevičienė (1925-2013, mergautinė pav. Žarunova), farmacininkė.

Žmona Olga (g. 1955), daktarė, profesorė. Vaikai: Antanas (g. 1980), Elena (g. 1983).

Mokslų laipsniai ir pedagoginiai vardai 

Mokslų laipsniai:
 1978 m. Vilniaus universitete įteiktas fizikos-matematikos mokslų daktaro diplomas, apgynus disertaciją „Stabilumo tyrimas kai kuriuose pasiskirstymų charakterizacijos uždaviniuose“, parašytą Maskvos Steklovo matematikos institute (mokslinis vadovas – prof. V. M. Zolotarev).
 1993 m. Lietuvos mokslo taryba nostrifikavo šį mokslo laipsnį, suteikdama matematikos mokslų daktaro mokslo laipsnį.
 1993 m. suteiktas habilituoto daktaro laipsnis  už matematikos darbą „Tikimybinių dėsnių charakterizacijų stabilumas“.

Pedagoginiai vardai:

 1983 m. suteiktas vyresniojo mokslinio bendradarbio mokslinis vardas.,
 2002 m. suteiktas fizinių mokslų profesoriaus pedagoginis vardas.

Svarbiausios tyrimų ir interesų sritys 

Romanas Januškevičius yra paskelbęs daugiau kaip 150 mokslinių darbų  (su bendraautoriais ir be jų). Pagrindiniai straipsniai  skirti:
Tikimybių teorijos ir statistikos charakterizacijos teoremų stabilumo tyrimui;
dorinio ugdymo problemoms;
matematinio ugdymo problemoms, kompiuterių įtakos vaiko vystymuisi tyrimams. 

R. Januškevičiaus pedagoginės veiklos kryptys – matematikos ir informatikos mokytojų rengimas. R. Januškevičius yra Matematikos studijų krypčių aprašo ir Statistikos studijų krypčių aprašo rengėjų grupės narys.

Tikimybių teorijos ir matematinės statistikos kursams skirti šie R. Januškevičiaus vadovėliai ir metodinės priemonės:
„Statistikos įvadas“;
„Tikimybės“ ;
„Elementarusis tikimybių ir statistikos kursas informatikams. D.1. Tikimybių teorijos elementai“;
„Elementarusis tikimybių ir statistikos kursas informatikams. D. 2. Statistikos pradmenys“..

2016 m. straipsnyje  nagrinėjamas sąryšis tarp loginio mąstymo, matematikos ir tikybos. Parodoma, kaip, taikant loginio mąstymo metodus, Nepriklausomybės pradžioje ir dar Lietuvos ekonominės blokados laikotarpiu R. Januškevičiui pavyko sudaryti ir redaguoti ortodoksų kalendorius , kuriuos išleido mokyklinių vadovėlių leidykla „Šviesa“, o 50.000 tiražu atspausdino spaustuvė „Aušra“.

Dorovės ir etikos mokymui skirtas Atviros Lietuvos fondo lėšomis išleistas R. Januškevičiaus ir O. Januškevičienės vadovėlis rusų kalba „Doros pagrindai“. Knygoje nagrinėjami klausimai: kas yra žmogus,  kokia yra tikroji trumpo žmogaus gyvenimo paskirtis, kas nutiks po mirties, ar egzistuoja žmogiškosios būties raidos dėsniai, kur slypi riba tarp gėrio ir blogio ir kodėl gyvenime tiek daug neteisybės? Vadovėlis septynis kartus buvo pakartotinai išleistas Maskvoje (žr. ortodoksų e-biblioteką , „Основы нравственности“) ir išverstas į ukrainiečių kalbą („Основи благочестя: бесіди з етики для старшокласників“). Kartu su O.Januškevičiene yra kolektyvinės monografijos „Ugdymo dvasingumo kontekstas“ bendraautoriai.

Faktai ir apdovanojimai   

1992-2010 kaip Vilniaus ir Lietuvos metropolito Chrizostomo patarėjas ir asmeninis sekretorius aktyviai dalyvavo Lietuvos stačiatikių (ortodoksų) nekilnojamojo turto denacionalizacijos procese (žr. „Вильнюсскому православному Свято-Духову монастырю - 400 лет.“). Už tai ir už aktyvų dalyvavimą dvasinio atgimimo procese metropolito Chrizostomo teikimu  Maskvos ir visos Rusijos patriarchas Aleksijus II  1997-07-27 vizito į Lietuvą metu apdovanojo R. Januškevičių šventojo kunigaikščio Danieliaus III laipsnio ordinu. 

1993-09-05 R. Januškevičius dalyvavo ekumeniniame susitikime su popiežiumi Jonu Pauliumi II Apaštališkojoje nunciatūroje Vilniuje.

Publikacijos, vadovėliai, metodinės priemonės 

 Romanas Januškevičius (Роман Янушкявичюс). Между логическим мышлением, математикой и верой. Вестник (2016), N 3(18), ISSN 2029-8986.
 Ugdymo dvasingumo kontekstas = Context of spirituality of education: kolektyvinė monografija (2014) / (sudarytojas ir rengėjas Jonas Kievišas). Vilnius: Žuvėdra, 2014. 399 p.
 R. Januškevičius, O. Januškevičienė. Tikimybės: vadovėlis (2010); Vilniaus pedagoginio universiteto leidykla, ISBN 978-995520-506-7.
 R. Januškevičius, O. Januškevičienė. Elementarusis tikimybių ir statistikos kursas informatikams : D. 1. Tikimybių teorijos elementai (2006). Vilniaus pedagoginio universiteto leidykla, ISBN 9955200871. 
 R. Januškevičius, O. Januškevičienė. Elementarusis tikimybių ir statistikos kursas informatikams : D. 2. Statistikos pradmenys (2006). Vilniaus pedagoginio universiteto leidykla, ISBN 9955-20-088-X, ISBN 9955-20-089-8
 Р. Янушкявічюс, О. Янушкявічене. Основи благочестя. Бесіди з етики для старшокласників (2005). Издательство Астро, 570 стр., Киев.
 R. Januškevičius. Statistikos įvadas (2000). Vilniaus pedagoginio universiteto leidykla, 172 psl. ISBN 9986-869-57-9. 
 Р. Янушкявичюс, О. Янушкявичене. Основы нравственности. Москва: Про-Пресс, -463 с. : ил.; 21 см., 1998. ISBN 5-89510-003-1 (pakartotiniai leidimai 2000, 2006, 2007, 2008, 2010, 2011 m.)
 Р. Янушкявичюс, О. Янушкявичене. Основы нравственности (1996). «Atviros Lietuvos fondas», 312 psl., Vilnius. ISBN 9986-693-02-0.
 Romanas Januškevičius (Роман Янушкявичюс). Вильнюсскому православному Свято-Духову монастырю - 400 лет. Vilniaus stačiatikių Šventosios Dvasios vienuolynui - 400 metų. 1996. 24 p. ISBN 998-675-011-3.
 Р. В. Янушкявичюс. „Устойчивость характеризаций вероятностных распределений“. Vilnius: Mokslas, 1991

Šaltiniai

Nuorodos 

 Visuotinė lietuvių enciklopedija - Mokslo ir enciklopedijų leidybos centras. 
 Svarbiausių mokslinių ir metodinių eLABa publikacijų sąrašas
 Svarbiausių mokslinių ir metodinių LEU publikacijų sąrašas
 Asmeninis prof. habil. dr. Romano Januškevičiaus tinklaraštis

Lietuvos matematikai
Lietuvos matematikai tikimybininkai
Lietuvos informatikai
Lietuvos pedagogai